  Виталий Пронин Та лагерь радъяськыны кутскиз 2000-тӥ арысен.Школаын дышетскисьёс но ужась егитъёс понна Можга ёросысь Горняк гуртын  ортчоз бусы лагерь.  Егит тодосчиос но проектэн вырисьёс люкаськозы 2-тӥ-12-тӥ пӧсьтолэзе.Берло дыре котькуд адями аслэсьтыз малпанзэ улонэ пыӵатыны быгатэ - проект гожты, ут грант! Кема аръёс ӵоже ни озьы ужа егитъёслэн «Шунды» огазеяськонзы, асьсэ проектъёсынызы егитъёс мыно «Iволга», «Селигер» семинаръёсы.Та бусы лагерь люка егитъёсты но, пиналъёсты но. Школаын дышетскисьёс эскерон ужен вырыны дышетскозы, проектлэн куронъёсыныз тодматскозы. Темаос пӧртэмесь - шаертодон, биология, инкуазез утён но мукет.  14 ареслэсь пичи пиналъёс лагере анай-атайёсынызы, ӵыжы-выжыосынызы гинэ пыриськыны быгато. Бадӟымъёсызгес дышетскозы гожъяны проектъёс, эскерон уж лэсьтозы - кин ке инкуазез чаклалоз, кин ке - нымы-кибыосты, кин ке фольклор бичалоз.Со сяна, егит тодосчиос араз 2 пол люкасько на липет улын - Ижысь 81-тӥ номеро школаын. Гужем лагерьын ортчытэм эскеронъёссэс йылаз-пумаз вутто, конференцилы дасясько.Та лагерь радъяськыны кутскиз 2000-тӥ арысен. Со дырысен ортчиз ни   элькунысьтымы пӧртэм ёросъёсын.  Лагере пыриськыны мылкыд каремдэс верано 89508153569, 89127465241, +7(3412)30-58-44 телефон номеръёсъя,  is-ttm@mail.ru почтая яке таӵе адресъя: 426073, Ижкар, Союзной урам, 75-тӥ юрт.Роман Соловьев Туспуктӥз Анна Глухова Теги: Егитъёс Нылпиос  